**Učenci in učenke, lepo pozdravljeni!**

**Zakorakali smo v drugi teden učenja na daljavo. Za marsikoga ta način dela predstavlja težave, še zlasti z vidika, ko ne sliši učiteljeve razlage, napotkov in usmeritev med delom oz. reševanjem nalog, ko ne dobi takojšnje povratne informacije. Žal smo nemočni in se moramo sprijazniti in prilagoditi nastali situaciji.**

**Upam, da delate sproti, da se vam ne bo »nabralo« preveč nepredelanih vsebin. Delajte po urniku, da ne boste česa izpustili; reševanja nalog in ostalih dejavnosti se lotite, ko ste zbrani, in ko imate mir.**

**Ne pozabite se vmes sproščati (malo potelovadite, popijte vodo, pomagajte staršem pri vsakodnevnih opravilih ipd.).**

|  |
| --- |
| **Tvoja naloga za to uro je naslednja:** V mislih strni vtise prvega tedna učenja na daljavo, sestavi poročilo in ga zapiši na računalnik v wordov dokument *(tisti, ki še niste vešči v tipkanju, lahko vsebino napišete tudi v zvezek).* Zapiši, kako je bilo na začetku (prejšnji teden), je delo na daljavo gladko steklo, si imel težave, kdo ti pomaga pri delu ipd. Napiši, ali uspeš delati sproti, če ne, napiši, kje so vzroki; koliko časa v povprečju na dan porabiš za šolsko delo. Napiši, kako se počutiš, kaj pogrešaš; si v kontaktu s sošolci, na kakšen način (telefon, e-pošta, prek družbenega omrežja ipd.).**To nalogo naredi najkasneje do četrtka, 26. 3. 2020.** **Pošlji mi jo na e-naslov:** **mojca.zefran@ostpavcka.si****Zaradi varovanja tvojih osebnih podatkov mi vsa sporočila pošiljaj z e-naslova svojih staršev.***(Če si poročilo napisal v zvezek, ga z mobitelom fotografiraj in mi pošlji.)* |

**Skratka, učenci/-ke, pri delu poskušajte biti čim bolj samostojni, da preveč ne obremenjujete staršev. Novo učno snov se sproti naučite, že osvojeno pa ponavljajte, da ne boste vsega pozabili. (***Kakšna je že kretnja za predanost?)*

**Skrbite za svoje zdravje, ne družite se z nikomer, razen z domačimi. Ostanite doma! Poskrbite, da spijete dovolj vode, da zdravo jeste (saj veste: »Eno jabolko na dan, odžene zdravnika stran.«) Bodite s stiku (na daljavo) s sošolci, prijatelji. Tudi meni se vsake toliko časa javite in napišite, kako ste.**

**Priznam, da že močno pogrešam vzdušje in dogajanje v razredu; vaše zgodbe, domislice pa tudi vašo nagajivost.**

**Pazite nase in ostanite zdravi!**

Vaša učiteljica Mojca